b'\n_START_ARTICLE_\nDeportaci\xc3\xb3 dels t\xc3\xa0tars de Crimea\n_START_PARAGRAPH_\nEs coneix com a S\xc3\xbcrg\xc3\xbcnlik ("exili" en t\xc3\xa0tar de Crimea) la deportaci\xc3\xb3 dels t\xc3\xa0tars de Crimea en 1944 a la Rep\xc3\xbablica Socialista Sovi\xc3\xa8tica de l\'Uzbekistan._NEWLINE_Les deportacions van ser ordenades per I\xc3\xb3ssif Stalin com a acte de c\xc3\xa0stig col\xc2\xb7lectiu per alguns suposats actes de col\xc2\xb7laboracionisme amb l\'Alemanya Nazi durant el per\xc3\xadode 1942-1943, dins la Segona Guerra Mundial. Durant l\'\xc3\xa8poca de desestalinitzaci\xc3\xb3, aquestes accions van ser denunciades pel govern sovi\xc3\xa8tic, per\xc3\xb2 els t\xc3\xa0tars no retornaren a la pen\xc3\xadnsula de Crimea fins l\'\xc3\xa8poca de la perestroika._NEWLINE_La deportaci\xc3\xb3 va comen\xc3\xa7ar el 17 de maig de 1944 en totes les localitats habitades de Crimea. M\xc3\xa9s de 32.000 efectius de la NKVD van participar en l\'acci\xc3\xb3. 193.865 t\xc3\xa0rtars de Crimea van ser deportats: d\'ells, 151.136 a la Rep\xc3\xbablica Socialista Sovi\xc3\xa8tica d\'Uzbekistan, 8.597 a la Rep\xc3\xbablica Socialista Sovi\xc3\xa8tica Aut\xc3\xb2noma de Mar\xc3\xad El, 4.286 a la Rep\xc3\xbablica Socialista Sovi\xc3\xa8tica del Kazakhstan, i la resta (29.486) a diversos oblasts de la Rep\xc3\xbablica Socialista Federada Sovi\xc3\xa8tica de R\xc3\xbassia._NEWLINE_Entre maig i novembre de 1944, 10.105 t\xc3\xa0tars de Crimea van morir d\'inanici\xc3\xb3 en la Rep\xc3\xbablica Socialista Sovi\xc3\xa8tica d\'Uzbekistan (el 7% dels deportats a aquesta rep\xc3\xbablica). Prop de 30.000 (el 20%) van morir en l\'exili durant el seg\xc3\xbcent any i mig, segons les dades de la NKVD (el 46% segons les dades dels activistes t\xc3\xa0rtars de Crimea)._NEWLINE_Els activistes de Crimea reclamen el reconeixement del S\xc3\xbcrg\xc3\xbcnlik com a genocidi.'